**PRIMĂRIA MUNICIPIULUI SATU MARE**

**DIRECȚIA ECONOMICĂ**

**SERVICIUL INVESTIȚII GOSPODĂRIRE ÎNTREȚINERE**

**NR. 55.981/19.09.2025**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Investiții, Gospodărire Întreținere și Directorul executiv al Direcției economice formulează următorul:

# **RAPORT DE SPECIALITATE**

**privind îndreptarea erorii materiale strecurate în art. 8 și art. 10 ale Hotărârii**

**Consiliului Local Satu Mare nr. 220/28.08.2025**

Având în vedere eroarea strecurată la articolele 8 și 10 ale Hotărârii Consiliului Local nr. 220/28.08.2025 prin care s-a menționat faptul că suma individuală aferente despăgubirilor pentru imobilul proprietate privata situat pe amplasamentul lucrării de utilitate publică de interes local, este de 94.844,64 lei inclusiv TVA și luând în considerare faptul că unitățile administrativ teritoriale nu sunt plătitoare de TVA, se impune corectarea erorii materiale după cum urmează:

Art. 8. „Se aprobă atribuirea sumei individuale aferente despăgubirilor pentru imobilul proprietate privată situat pe amplasamentul lucrării de utilitate publică de interes local, în cuantum de **94.844,64 lei** inclusiv TVA, stabilită în baza Raportului de evaluare aprobat la articolul precedent, conform **Anexei nr. 7** parte integrantă a prezentei hotărâri se modifică în: „Se aprobă atribuirea sumei individuale aferente despăgubirilor pentru imobilul proprietate privată situat pe amplasamentul lucrării de utilitate publică de interes local, în cuantum de **78.384,00 lei**, stabilită în baza Raportului de evaluare aprobat la articolul precedent, conform **Anexei nr. 7** parte integrantă a prezentei hotărâri”.

Art. 10 „Se aprobă alocarea din bugetul local al municipiului Satu Mare a sumei de **94.844,64 lei** inclusiv TVA, reprezentând valoarea aferentă despăgubirilor individuale prevăzute la art. 8 ” se modifică în „Se aprobă alocarea din bugetul local al municipiului Satu Mare a sumei de **78.384,00 lei**, reprezentând valoarea aferentă despăgubirilor individuale prevăzute la art. 8”.

Conform raportului de evaluare întocmit de către Grădinaru Nicolae membru în Asociația Națională a evaluatorilor Autorizați din România (aut. Nr. 12963) valoarea totala a despăgubirii conform Legii 255/2010 este de **78.384,00 lei**.

Raportat la prevederile art. 41 și art. 44 alin. (1) și alin (4) din Legea nr. 273/2006 privind finanțele publice locale, cu modificările și completările ulterioare, potrivit cărora:” *.......... Cheltuielile pentru investiții publice și alte cheltuieli de investiții finanțate din fonduri publice locale se cuprind în proiectele de buget, în baza programului de investiții publice al fiecărei unități administrativ-teritoriale, întocmit de ordonatorii principali de credite, care se prezintă și în secțiunea de dezvoltare, ca anexa la bugetul inițial și respectiv, rectificat și se aprobă de autoritățile deliberative…......*

 *Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art. 38. …..... Documentațiile tehnico-economice ale obiectivelor de investiții noi, a căror finanțare se asigura integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative….....*”

Raportat și la prevederile art. 129 alin (4) lit. d) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local aprobă, la propunerea primarului, documentațiile tehnico-economice pentru lucrările de investiții de interes local, în condițiile legii,

Ținând cont de cele mai sus menționate, proiectul de hotărâre se înaintează Consiliului Local al Municipiului Satu Mare cu propunere de aprobare.

 Director executiv Șef Serviciu Investiții – Gospodărire – Întreținere Ursu Lucica ing. Szűcs Zsigmond

ing. Criste Florin Călin/ 2 ex.